Til Bolius. . . 


Har fået en snudebille ind i min gårdhave.


Potter med planter og jord er smidt ud, men har et bed, hvor jeg har fjernet de fleste planter, og gennemgravet jorden, men bliver ved med at finde de små klamme larver.


Som jeg ser det, er de umulige at komme til livs, for er der bare en larve tilbage, så har vi jo balladen.


Har gift til den voksne snudebille, altså til at sprøjte på planterne om aftenen, men det fjerner jo ikke larverne.


Det er så ærgerligt, og jeg har smidt for tusindvis af kroner planter ud. . .


Jeg har boet her i over 40 år, og har aldrig haft noget lignende, eller for den sag skyld haft anelse om der var noget der hed snudebiller.


Hvordan får man sådan noget skidt ind, og hvordan undgår jeg at få dem igen, hvis jeg altså slipper af med dem. . . 


Venlig hilsen Helle E


Snudebille og larver i gårdhaven - hvordan kommer jeg af med dem?
Kære Helle


Jeg kender udmærket til snudebiller. Jeg kender mest den snudebille som også kaldes for *billetklipperen Den er mest kendt i Rhododendron kulturer hvor det voksne insekt klipper de hul i bladene som ligner et billetklip.*Det er ikke så meget det voksne insekt som skader kulturerne som det er de store larver som gnaver ved rodhalsen og får planterne til at gå ud.  
  
 Insekterne kan bekæmpes ved at indsamle larverne om natten ved hjælp af en lygte. Kan være problematisk og arbejdskrævende. Alle snudebiller kan også bekæmpes med biologisk bekæmpelse. Det er temmelig kostbart.   
Ved omhyggelig sprøjtning med et insektmiddel kan det  også lade sig gøre.   
 Kontakt et godkendt firma.   
  
 I hassel kulturer kan angreb af larver af en snudebille art også ved være et problem. Her er bekæmpelse vanskelig. Larven lever inde i hasselnødden. Er der larve  er der ingen nød. 

